Die afgelope April-skoolvakansie was dalk die laaste ruskansie voordat die graad 12’s in aller yl moet begin voorberei vir die eindeksamen. Oktober voel dalk nog ver, maar met alles wat in die laaste paar maande van ’n skoolloopbaan gebeur, is die GROOT leer voor die deur. Afrikaans.com het so ’n bietjie gaan rondsnuffel om te sien hoe ons kan help om ons leerders met raad en daad by te staan sodat die leerproses net so effens makliker en die stres (ook vir ma en pa) so bietjie minder kan wees.
Studeer in ’n ruimte waar daar genoeg lig en vars lug is. Organiseer jou werkruimte en hou dit netjies.
Besluit wanneer jy op jou produktiefste is – in die oggend, saans – en stel jou studierooster daarvolgens op.
Elke kind is uniek en kom met sy eie geskiedenis, sosiaal-maatskaplike omstandighede en eie siening van die verlede en toekoms. Behandel kinders konsekwent met respek en aanvaar dat daar verskillende maniere is om na ’n ding te kyk. Vier die kind se suksesse. Wees ’n bron van positiwiteit in elke kind se lewe. Maak ’n verskil – al is dit soms baie moeilik.
LitNET het ’n omvattende lys. Ons noem net enkeles (klik op die skakels), maar gaan kyk gerus ook by LitNET se akademiese afdeling. Daar is ’n spesiale blad met skakels vir graad 12’s.
Daar is ook luisteroefeninge en voorgeskrewe letterkunde-hulpgidse vir Afrikaans Huistaal en enkele vraestelle en toetse vir Afrikaans Eerste Addisionele Taal. Gaan loer gerus op die skakel. Daar vind jy ook ’n lys met addisionele vraestelle.
Wiskunde bly maar ’n vak wat soms onnodige stres veroorsaak. LitNET het hierdie handige lysie saamgestel: